cyanic-selkie/wikianc huggingface dataset:
Pueblo de Taos
Historia
Pueblo de Taosin arkkitehtuuri sai ensimmäiset espanjalaisvaikutteensa 1598, kun kuvernööri Juan de Oñaten määräyksestä Francisco de Zamora tuli sinne perustamaan lähetysasemaa. Pueblon ensimmäinen katolinen kirkko, San Geronimo de Taos valmistui noin vuonna 1620. Aikalaisraporttien mukaan Taosin alkuperäiset asukkaat vastustivat kirkon rakentamista ja katolista uskoa. New Mexicon alueella ristiriidat espanjalaisten ja alkuperäisasukkaiden välillä alkoivat kärjistyä 1600-luvulla, eikä Taosin pueblo ollut tästä poikkeuksena. Vuoteen 1660 mennessä pueblossa oli tapettu paikallinen pappi ja kirkko tuhottu. Vain muutama vuosi kirkon jälleenrakentamisen jälkeen alkoi 1680 suuri pueblokapina, jonka aikana San Geronimon kirkko tuhottiin jälleen ja kaksi pappia tapettiin.
San Geronimon kirkko rakennettiin kolmannen kerran 1800-luvun alkuun mennessä. Tuona aikana myös espanjalaisten ja paikallisten suhteet olivat suhteellisen hyvät, sillä he joutuivat hetken taistelemaan yhdessä alueelle tunkeutuvia uteja ja comancheja vastaan. New Mexicosta tuli Yhdysvaltain territorio 1847. Tämän jälkeen meksikolaiset ja intiaanit, jotka eivät halunneet liittyä Yhdysvaltoihin, aloittivat Taos-kapina, jota johtivat meksikolainen Pablo Montoya ja Pueblo de Taosin johtaja Tomasito. Kapinoitsijat onnistuivat tappamaan muun muassa New Mexicon kuvernöörin Charles Bentin, mutta kapina kukistettiin lopulta Pueblo de Taosin piirityksen jälkeen. Kapinoitsijat pakenivat San Geronimon kirkkoon, jota yhdysvaltalaiset joukot pommittivat. Pommituksissa kuoli osa kapinoitsijoista ja kirkko tuhoutui jälleen. Uusi kirkko rakennettiin noin vuonna 1850 uuteen paikkaan.
Taosin pueblon kulttuuri on hiljalleen muuttunut Yhdysvaltoihin liittymisen jälkeen, ja esimerkiksi sen asukkaista suurin osa asuu nykyään alkuperäisten muurien ulkopuolella. Taosin pueblon pyhä kohde Blue Lake siirtyi liittovaltion kansallismetsään 1906. Se palautettiin puebloille vuonna 1970.
Arkkitehtuuri
Pueblo de Taosin rakennukset on rakennettu kokonaan savitiilestä, ja ne ovat monikerroksisia. Historiallinen pueblo koostuu kahdesta rakennusryhmästä. Asuinrakennusten lisäksi puebloon kuuluu useita pyöreitä kivoja, ympäröivä puolustusmuuri, alkuperäisen pueblon rauniot ja seremoniallinen juoksurata. Alkuperäisestä San Geronimo de Taosin kirkosta on jäljellä kellotorni ja rauniot. Savitiilirakennukset rapataan edelleen vuosittain. Puebloa hallinoiva heimoneuvosto ei salli historialliselle alueelle juoksevaa vettä tai sähköä.
Onnela (televisiosarja)
Onnela on suomalainen draamakomediasarja, joka perustuu ruotsalaiseen Onnea onkimassa (ruots. Solsidan) -sarjaan. Onnelan pääosissa näyttelevät Eero Ritala, Elena Leeve, Pekka Strang, Anna-Maija Tuokko, Santtu Karvonen, Pirjo Heikkilä ja Max Forsman. Sarjaa on julkaistu neljä tuotantokautta vuosina 2017–2020. Viides tuotantokausi julkaistaan vuonna 2023.
Juoni
Sarjan alussa hammaslääkärinä työskentelevä Antti (Eero Ritala) ja hänen raskaana oleva näyttelijäpuolisonsa Saara (Elena Leeve) muuttavat Antin lapsuudenkotiin Porvooseen, kuvitteelliseen Poutaniemen-kaupunginosaan, asettuakseen aloilleen. Antti ajattelee omakotitaloelämän mahdollistavan itsenäisen ja onnellisen perhe-elämän, mutta havahtuu nopeasti elävänsä keskellä keskiluokkaista painajaista, yhdessä äitinsä, naapureiden ja nolon menneisyytensä kanssa.
Läheisin ystäväpariskunta on Antin lapsuudenystävä Markus (Pekka Strang & Max Forsman) ja tämän Mette-vaimo (Anna-Maija Tuokko), joista jälkimmäiselle tärkeää on kulissien ylläpitäminen. Naapureina ovat myös ärsytystä herättävät Jorma (Santtu Karvonen) ja Titta (Pirjo Heikkilä).
Sarjassa olemattomat ongelmat paisuvat absurdeiksi kiiltokuvamaisessa maisemassa, jossa porvoolainen porvaristo asuu.
Ensimmäinen tuotantokausi
Vuonna 2017 MTV ilmoitti tilanneensa suomalaisen version Ruotsin menestyneimmästä draamakomediasarjasta Onnea onkimassa (Solsidan). Kymmenosainen Onnelan ensimmäinen kausi kuvattiin kesällä 2017. Joulukuussa 2017 tiedotettiin, että Onnelan ensimmäinen kausi tullaan esittämään myös Ruotsin C Moressa alkuvuodesta 2018.
Onnelan ensimmäinen kausi julkaistiin MTV:n C More -suoratoistopalvelussa viidessä erässä marras–joulukuussa 2017. Keväällä 2018 se esitettiin myös MTV3-televisiokanavalla.
Jaksot
1 Keskikatsojamäärä ensiesityspäivänä
Toinen tuotantokausi
Joulukuussa 2017 kerrottiin, että Onnelan toinen kausi tullaan kuvaamaan kesällä 2018. Kauden julkaisu C Moressa alkoi marraskuussa 2018 ja sitä julkaistiin yksi jakso viikossa tammikuuhun 2019 asti. Kauden TV-esitykset alkoivat maaliskuun lopussa 2019.
Kolmas tuotantokausi
Onnelan kolmas kausi kuvattiin syys-lokakuussa 2019 ja sen julkaisu C Moressa joulukuussa 2019. Kauden TV-esitykset alkoivat helmikuussa 2020.
Neljäs tuotantokausi
Onnelan neljäs tuotantokausi julkaistiin C Moressa joulukuussa 2020. Televisiossa kausi esitettiin syksyllä 2021.
Viides tuotantokausi
Onnelan viides tuotantokausi tullaan julkaisemaan C Moressa vuonna 2023.
Luettelo vuonna 1914 kuolleista henkilöistä
* Kaatui ensimmäisessä maailmansodassa. ** Ensimmäisen maailmansodan siviiliuhri.
Uncharted: The Lost Legacy
Uncharted: The Lost Legacy on Uncharted-pelisarjaan kuuluva toimintapeli, jossa pääosassa ovat pelin aiemmissa osissa esiintyneet Nadine Ross ja Chloe Frazer.
The Lost Legacy oli aluksi suunniteltu lisäosaksi Uncharted 4: A Thief’s End -peliin, mutta se päätettiin julkaista itsenäisenä pelinä.
Pelin on kehittänyt Naughty Dog ja se julkaistiin PlayStation 4 -konsolille vuonna.
Sybrita
Sybrita (myös Sibrytos/Sibyrtos/Subrita/Subritos, ) oli antiikin aikainen kaupunki ja kaupunkivaltio (polis) Kreetan saarella Kreikassa. Sen kaupunkikeskus sijaitsi nykyisen Amárin kunnan alueella lähellä nykyistä Thrónoksen kylää.
Maantiede
Sybritan poliksen akropoliina eli yläkaupunkina ja linnavuorena toimi nykyinen Kefálan kukkula, joka sijaitsee heti Thrónoksen kylän luoteispuolella ja jonka korkeus on noin 618 metriä merenpinnasta laskettuna. Suurimmillaan hellenistisellä kaudella kaupunki levittäytyi kukkulalta koilliseen kohti nykyistä Klisídin kylää ja lounaaseen kohti nykyisiä Agía Foteinín ja Gennán kyliä.
pienoiskuva|vasen|Antiikin Sybritan akropolis eli nykyinen Kefálan kukkula. Sybritan kaupunkivaltion hallussa olleen alueen kooksi on arvioitu noin 25–100 neliökilometriä. Kaupunki hallitsi nykyistä Amárin laaksoa ja Idavuoren länsipuolista reittiä saaren pohjoisrannikon ja etelärannikon tasangon eli nykyisen Messarán tasangon välillä. Kaupungin ainoana satamana toimi saaren etelärannikolla sijainnut Sulia, eikä sillä ollut satamaa pohjoisrannikolla. Sybritan alue oli jo antiikin aikana viinintuotantoaluetta.
Historia
Sybritan paikka on ollut asuttu viimeistään minolaisen kauden lopulla kaudella LM IIIC. Kaupungin nimi esiintyy ilmeisesti jo lineaari-A- ja lineaari-B-kirjoituksissa muodossa SU-KI-RI-TA. Kaupungin nimi viittaa villikarjuihin.
Sodanjumala
Sodanjumala on monien uskontojen jumala, jolla voi olla erilaisia nimiä, kuten roomalaisten sodanjumala Mars tai kreikkalaisten Ares. Monissa uskonnoissa on myös naispuolisia sodanjumalattaria, kuten Bellona, joka on roomalainen sodanjumalatar, tai Enyo, joka on kreikkalainen sodanjumalatar.
Sybrita
Historia
Kaupungin paikka säilyi asuttuna Kreetan ensimmäiselle bysanttilaiselle kaudelle saakka. Nykyinen Sývritoksen kunnallisyksikkö, entinen itsenäinen kunta, on saanut nimensä kaupungista.
Rakennukset ja löydökset
pienoiskuva|Sybritan raunioita. pienoiskuva|Sybritan raunioita.
Akropoliilta on löydetty Dionysoksen temppeliksi tulkittu rakennus. Myös nykyisen Agía Foteinín kylän paikalla on ollut pyhäkkö. Nykyisen Thrónoksen kylän paikalta on löydetty suurikokoisten roomalaisaikaisten rakennusten jäänteitä. Kylän nykyisen kirkon paikalla on ollut varhaisen kristillisen kauden basilikakirkko, joka on ajoitettu 400-luvulle jaa.
Kaupungin hautausmaita on löydetty akropoliin lounaispuolelta läheltä nykyistä Gennáa sekä kukkulan pohjoispuolelta. Joitakin myöhäisantiikkisia hautoja on löydetty myös varhaisempien muurien sisäpuolelta, mikä kertoo siitä, että myöhäisvaiheessaan kaupunki kattoi entistä pienemmän alan.
Kaupungin paikalta on löydetty myös muun muassa geometrisen ja arkaaisen kauden keramiikan osia, arkaaisen ja klassisen kauden pienoisfiguriineja sekä klassisen kauden pronssiesineistöä. Kaupungin lyömissä rahoissa esiintyivät sen pääjumaluudet Dionysos ja Hermes sekä ilmeisesti myös Zeus ja Apollon.
Noin viisi kilometriä kaupungin paikasta lounaaseen on löydetty Hermes Kranaiokselle omistetun pyhäkön jäänteet. Sen oletetaan olleen Sybritan alueella.
Telomiteoria
Telomiteoria on teoria, jonka avulla pyritään selittämään maakasvien perusosien synty yksinkertaisesta, putkimaisesta kantamuodosta eli telomista. Telomit ovat kasvin kärkikasvupisteen solunjakautumisessa syntyneistä soluista muodostuneita putkimaisia rakenteita. Telomit voivat olla erilaistuneita tuottamaan lisääntymishiukkasia eli itiöitä, jolloin telomin päässä on sporangio eli itiöitä tuottava laajentuma, tai olla kasvullisia, itiöitä tuottamattomia, telomeita eli fylloideja. Telomiteorian avulla voidaan siis selittää kasvin osien kehittyminen telomien erilaisten kasvamisten, muuntumisten ja surkastumisten tuloksena.
Telomiteorian keskeisiä tapahtumia ovat pituuskasvu, kaareutuminen eli inkurvaatio, haarautuminen, ylikasvu, tasoon asettuminen eli planaatio, yhteenkasvaminen ja surkastuminen. Muodostamalla telomiteorian perustapahtumista tyypiltään ja voimakkuudeltaan erilaisten tapahtumien sarja, voidaan näin selittää eri kasvinosien, kuten varren ja lehtien, kehitys yksinkertaistetussa muodossa. Telomiteoriaa voidaan soveltaa myös juurien kehittymiseen; juuret olisivat siis muodostuneet vastaavasti alaspäin kasvaneiden telomien kasvun, muuntumisten ja surkastumisten tuloksena. Mitä kehittyneempi ja monimutkaisempi kasvinosan rakenne on, tarvitaan sen kehittymisen selittämiseksi pidempi ja monivaiheisempi telomiteorian tapahtumien sarja.
Metyyli-isotiosyanaatti
Metyyli-isotiosyanaatti (C2H3NS) on isotiosyanaatteihin kuuluva orgaaninen yhdiste. Yhdistettä voidaan käyttää lähtöaineena valmistettaessa muita orgaanisia yhdisteitä ja maaperän fumiganttina maataloudessa.
Keittokirja
pienoiskuva|Kuva keittokirjasta Keittokirja tarkoittaa kirjaa, johon on koottu eri ruokien ja leipomuksien reseptejä. Keittokirjasta ruoan laittaja saa tietoa ruoan raaka-aineista ja eri valmistusmenetelmistä. Kirja yleensä sisältää reseptin lisäksi sekä kuvallisia ohjeita että kuvia valmiista ruoista.
Metyyli-isotiosyanaatti
Ominaisuudet
Huoneenlämpötilassa metyyli-isotiosyanaatti on väritöntä kiteistä ainetta. Yhdiste liukenee vähäisessä määrin veteen ja myös hydrolysoituu veden vaikutuksesta. Orgaanisista liuottimista sitä liuottavat muun muassa etanoli ja dietyylieetteri. Metyyli-isotiosyanaatti on myrkyllistä ja ärsyttävää. Se ärsyttää erityisesti silmiä aiheuttaen kyynelvuotoa.
Valmistus ja käyttö
Metyyli-isotiosyanaattia voidaan valmistaa kuumentamalla metyylitiosyanaattia 130–160 °C:n lämpötilaan, jolloin se isomeroituu metyyli-isotiosyanaatiksi sinkkikloridin toimiessa katalyyttinä. Toinen käytetty menetelmä on metyyliamiinin ja hiilidisulfidin reaktiotuotteena muodostuvan N-metyyliditiokarbamaatin hapettaminen vetyperoksidin avulla. Metyyli-isotiosyanaattia käytetään heterosyklisten yhdisteiden valmistukseen ja näitä käytetään muun muassa fungisideinä, rikkaruohomyrkkyinä ja lääkkeinä (esimerkiksi ranitidiini). Metyyli-isosyanaattia voidaan käyttää maataloudessa sukkulamatojen ja sienten torjuntaan ja se levitetään maaperään fumigaatiolla.
Silosimput
Silosimput (Anoplopomatidae) on simppukaloihin kuuluva kalaheimo, joka esiintyy Tyynenmeren pohjoisosissa.
Haavoittunut amatsoni
Haavoittunut amatsoni oli taistelussa haavoittunutta amatsonia esittänyt antiikin kreikkalainen veistostyyppi. Samaa aihetta esittävän veistoksen tekivät tunnetuimpina Polykleitos, Feidias ja Kresilas. Veistokset eivät ole säilyneet nykyaikaan, mutta tyyppi tunnetaan lukuisten roomalaisaikaisten kopioiden kautta.
Silosimput
Lajit ja anatomia
Silosimppujen heimossa on nykyisin vain kaksi lajia, jotka kuuluvat eri sukuihin: silosimppu (Anoplopoma fimbria) ja isosilosimppu (Erilepis zonifer). Ne ovat litteähköjä ja pitkänomaisia kaloja. Isosilosimppu voi kasvaa 180 cm pitkäksi ja silosimppukin metrin mittaan. Silosimppulajien päässä ei ole monille muille simppukalaheimoille tyypillisiä piikkejä. Tyypillisiä piirteitä ovat kaksi selkäevää, pienet suomut ja hampaat. Silosimpuilla ei ole uimarakkoa. Fossiiliaineistossa varhaisimmat silosimppujen heimoon luetut kalat on ajoitettu mioseenikaudelle.
Levinneisyys ja elintavat
Silosimppulajeja tavataan Tyynenmeren pohjoisosista alueelta, joka ulottuu Japanista Beringinmeren kautta Alaskaan ja etelään Kaliforniaan asti. Ne elävät tyypillisesti lähellä mutapohjaa. Silosimppuejn ravintoa ovat äyriäiset, mustekalat, kalat ja madot. Silosimppulajit ovat taloudellisestikin merkittäviä ruokakaloja ja niitä myydään erityisesti savustettuna.
Haavoittunut amatsoni
Plinius vanhemman mukaan veistostyyppi syntyi, kun Efesoksen Artemiin temppeliin haettiin haavoittunutta amatsonia esittävää veistosta kilpailulla noin vuonna 450–425 eaa. Amatsonit olivat temppelin myyttisiä perustajia, ja myöhemmin Dionysos löi heidät paikalla taistelussa. Kilpailuun osallistui viisi kuvanveistäjää, mukana juuri Polykleitos, Feidias ja Kresilas; muista osallistujista tiedetään varmuudella Fradmon. Ainakin voittanut veistos sijoitettiin temppeliin tai sen lähelle.
Säilyneet veistokset jaetaan kolmeen tyyppiin: Mattein tyyppi, jonka alkuperänä pidetään Feidiaan veistosta; Berliinin tyyppi, jonka alkuperänä pidetään Polykleitoksen amatsonia; sekä Capitoliumin tyyppi, jonka alkuperän uskotaan olevan Kresilaan työssä. Yhteistä veistoksille on se, että niissä amatsoni on kohottanut oikean kätensä päänsä yläpuolelle. Kädessä on ollut jokin esine, kuten keihäs tai muu ase, joka on useimmista kopioistakin kadonnut. Amatsoni on pukeutunut khitoniin, joka roikkuu sen verran, että paljastaa vasemman rinnan. Alkuperäiset veistokset oli tehty pronssista, kun taas säilyneet kopiot ovat marmorisia. Kopioita on usein entisöity eri määrin.
Joensuun Urheiluautoilijat
pienoiskuva|JoeUA logo Joensuun Urheiluautoilijat ry (JoeUA) on Joensuussa toimiva autourheiluseura. Joensuun Urheiluautoilijat ry on perustettu vuonna 1962. Vuonna 2020 seuraan kuului noin 370 jäsentä. Joensuun Urheiluautoilijoiden moottoriradat sijaitsevat Liperin Ylämyllyllä. Joensuun Urheiluautoilijoissa voi harrastaa jokamiesluokkaa, rallia, rallicrossia, rallisprintiä, autosuunnistusta, rata-autoilua, crosskartia, kartingia, pienoisautoilua sekä autourheilun toimitsija tehtäviä.
Joensuun Urheiluautoilijoiden radat ja kilpailut
Ylämyllyn autourheilukeskuksessa on rallycross/JM -rata, karting rata, pienoisautoilu rata sekä rallin harjoittelu erikoiskoe. Ratojen lisäksi autourheilukeskuksessa useita seuratoimintaan ja kilpailujen järjestämiseen käytettäviä rakennuksia.
Ylämyllyn rallycross/JM -rata on 1 080 metriä pitkä. Radasta 65% on sorapintaa ja 35% asfalttia. Talvella rata tampataan ja jäädytetään autourheilun jääratalajeja varten. Radalla on mahdollista harjoitella jäsenmaksua tai kertamaksua vastaan.
Joensuun rallicross/JM -radalla järjestetään perinteisesti jokamiesluokan kansallinen Kevätmylly-kilpailu. Vuodesta 2006 radalla on järjestetty jokamiesluokan EVK-liiga joukkuekilpailu. Vuodesta 1988 saakka Ylämyllyn rallycross/JM -radalla on ajettu useita rallicrossin ja jokamienluokan SM-kilpailuja. Vuonna 2019 radalla ajettiin ensimmäiset crosskartin SM-kilpailut. Talvisin radalla ajetaan Joensuun Urheiluautoilijoden jäsentenvälisiä winter rallycrossa -kilpailuja.
Ylämyllyn pienoisautoilurata on auki vain kesällä. Radalla järjestetty useita pienoisautoilun SM-kilpailuja. Radalla järjestetään myös kerhoniltoija, joissa yleisö voi kokeilla pienoisautoilua seuran vuokra-autoilla. Joensuun Urheiluautoilijoiden pienoisautoilujaosto Joensuun pienoisautoilijat on vuokrannut talveksi hallitiloja harrastuspaikoiksi.
Ylämyllyn harjoitus-EK on noin 5, 95 kilometriä pitkä. Harjoitus-EK on käytössä vain talviaikaan ja sen pituus vaihtelee lumitilanteen ja aurausten mukaan. Harjoitus-EK:lla ajetaan harjoitusajoja ralli- ja rallisprintautoilla. Joensuun Urheiluautoilijoiden jäsentenvälisten winter rallycross kilpailuiden yhteydessä harjoitus-EK:lla on ajettu jäsentenvälisiä rallisprintkilpailuja.
Itäralli on Joensuun Urheiluautoilijoiden vuodesta 1963 saakka järjestämä rallikilpailu. Itäralli® on nimisuojattu Joensuun Urheiluautoilijoille. Itärallia on ajettu sekä rallin kansallisena kilpailuna sekä SM-kilpailuna. Perinteisesti Itäralli on ajettu talvella Pohjois-Karjalassa.
Taavi Lindman
David (Taavi) Bernhard Lindman (1. tammikuuta 1891 Viipurin maalaiskunta – 19. heinäkuuta 1957 Helsinki) oli suomalainen piiriasiamies ja sosialidemokraattien kansanedustaja.
Lindmanin vanhemmat olivat tehtaantyömies Gabriel Lindman ja Augustiina Ruuskanen. Hän kävi kansakoulun ja työskenteli tupakanpakkaajana Viipurissa. Hän oli sittemmin Viipurissa Kansan Työ -lehden toimittajana ja taloudenhoitajana, sos.dem. piirisihteerinä ja Kansaneläkelaitoksen piiriasiamiehenä. Lindman oli myös Viipurin työväen säästöpankin vt. johtajana.
Lindman oli kansanedustajana 1930–1936 ja 1941–1944 edustaen Viipurin läänin läntistä vaalipiiriä. Hän tuli eduskuntaan 9. joulukuuta 1941 vankilaan joutuneen sosialidemokraattien "kuutosiin" kuuluneen Väinö Meltin tilalle ja oli kansanedustajana kunnes vankilasta vapautettu Meltti palasi 4. marraskuuta 1944 hoitamaan edustajatointaan. Lindman oli presidentin valitsijamiehenä vuosien 1931 ja 1943 presidentinvaaleissa. Hän oli jäsenenä Viipurin maalaiskunnan kunnanvaltuustossa ja kunnallislautakunnassa, Viipurin kaupunginvaltuustossa ja Helsingin kaupunginvaltuustossa. Lindman kuului myös Viipurin osuusliikkeen edustajistoon ja hallintoneuvostoon sekä Viipurin työväen säästöpankin hallitukseen.
Taavi Lindman oli naimisissa vuodesta 1922 Matilda Sinkkosen kanssa.
Gesaffelstein
Mike Lévy, joka tunnetaan paremmin taiteilijanimeltään Gesaffelstein (s. 13. kesäkuuta 1987 Lyon, Ranska), on ranskalainen EDM-tuottaja ja DJ. Lévy aloitti musiikin tekemisen 16-vuotiaana löytäessään syntetisaattorin ja innostuen siitä. Hän listaa musikaallisina vaikutteinaan muun muassa Dopplereffektin, Underground Resistancen sekä Kraftwerkin.
Gesaffelstein on työskennellyt muun muassa artistien kuten Tigan, Miss Kittinin, ASAP Rockyn, Lana Del Reyn sekä Phoenixin kanssa. Hän oli mukana tuottamassa kaksi kappaletta yhdysvaltalaisen artistin Kanye Westin kuudennella albumilla Yeezus, singleissä ”Black Skinhead” ja ”Send It Up”. Gesaffelstein julkaisi debyyttialbuminsa ALEPH 28. lokakuuta 2013 levy-yhtiöillä Parlophone Records ja EMI. Hänen remixinsä The Hackerin kappaleesta ”Shockwave” esiintyy vuoden 2013 videopelissä Grand Theft Auto V, jossa kappaletta kuullaan pelin fiktiivisellä Soulwax FM -radiokanavalla. Vuonna 2015 Gesaffelstein julkaisi kappaleen ”Conquistador” yhdessä elektronisen musiikin pioneerin, ranskalaisen Jean Michel Jarren kanssa.
Nimi
Lévyn taiteilijanimi Gesaffelstein on sulautuma saksankielisestä sanasta Gesamtkunstwerk ja Lévyn ihaileman saksanjuutalaisen teoreettisen fyysikon Albert Einsteinin sukunimestä. Lévyn sukunimi on myös heprealaistaustainen ja hänen debyyttialbuminsa nimi ”Aleph” on heprealaisissa aakkosissa ensimmäinen kirjain (alef).
Haavoittunut gallialainen
Haavoittunut gallialainen on haavoittunutta sotilasta esittävä antiikin kreikkalainen marmoriveistos. Sen veisti mahdollisesti Agasias myöhäisellä hellenistisellä kaudella noin vuonna 100 eaa. Veistos löydettiin Deloksen Italialaisten agoralta. Nykyisin se on esillä Kansallisessa arkeologisessa museossa (sali 30) Ateenassa.
Devin Booker
Devin Armani Booker (s. 30. lokakuuta 1996 Grand Rapids, Michigan) on yhdysvaltalainen koripalloilija.
Haavoittunut gallialainen
thumb|left|160px|Haavoittunut gallialainen. Veistos esittää gallialaista (galatialaista), joka on haavoittunut taistelussa jalkaansa, pudonnut oikealle polvelleen ja puolustautuu vihollista vastaan vasemmalla kädellään. Miehen vierellä on kypärä. Aihe oli hellenistisessä kuvanveistossa suosittu. Veistos on tehty paroslaisesta marmorista ja sen korkeus on 0,93 metriä.
Devin Booker
Booker varattiin Kentuckyn yliopistosta NBA:han 13. pelaajana vuoden 2015 varaustilaisuudessa. NBA:ssa hän on vuodesta 2015 edustanut Phoenix Sunsia. Booker valittiin NBA:n tulokkaiden tähdistöjoukkueeseen vuonna 2016. NBA:n tähdistöottelussa hän on pelannut vuosina 2020 ja 2021.
Haavoittunut gallialainen
Samantyyppinen aihe esiintyy myös veistoksessa Kuoleva gallialainen.
Kyniskos
Kyniskos oli Polykleitoksen veistämä urheilijaa esittänyt antiikin kreikkalainen veistos. Alkuperäinen veistos, joka veistettiin klassisella kaudella noin vuonna 440 eaa., on kadonnut. Se tunnetaan myöhempien roomalaisaikaisten kopioiden perusteella.
Devin Booker
Bookerin isä Melvin Booker pelasi myös koripalloa NBA:ssa.
Portici
Portici on kunta Etelä-Italiassa Napolin metropolikaupungissa Campanian alueella. Se sijaitsee noin 10 kilometriä Napolista kaakkoon Vesuviuksen tulivuoren ja Tyrrhenanmeren välissä. Portici on Italian tiheimmin asuttuja kuntia.
Nähtävyyksiä
Kunnan nähtävyyksiä on kuninkaallinen palatsi Reggia di Portici. Se valmistui vuonna 1742 Bourbonin suvun kesäasunnoksi, ja sen rakennutti Napolin kuningaskunnan kuningas Kaarle.
thumb|left|Pietrarsan rautatiemuseo Napolin ja Porticin rajalla sijaitsee Pietrarsan rautatiemuseo (Museo nazionale ferroviario di Pietrarsa) vuonna 1840 valmistuneessa vanhassa tehtaassa. Tehtaan perusti Molempain Sisiliain kuningaskunnan kuningas Ferdinand II. Kuningas halusi teollistaa Napolin seutua. Hän rakennutti Italian ensimmäisen rautatien Napoli-Portici-radan, joka vihittiin vuonna 1839, sekä tehtaan rautatiekaluston valmistamiseen ja kunnossapitoon.
Vindelnin kirkko
Vindelnin kirkko on Ruotsissa Vindelnin kunnassa sijaitseva kirkkorakennus. Sen rakentaminen aloitettiin vuonna 1901 ja kirkko vihittiin käyttöön Lucian päivänä 1903. Suunnitelmat teki Uumajan kaupunginarkkitehti Fredrik Olaus Lindström uusgoottilaiseen tyyliin. Kirkon sokkeli on graniittia ja seinät punaista tiiltä, mutta katto tehtiin kustannussyistä puusta.
Kyniskos
Veistos esitti alastonta nyrkkeilijänuorukaista, joka on kohottanut oikean kätensä seppelöidäkseen itsensä voittajan seppeleellä. Alkuperäinen veistos oli tehty pronssista ja sijoitettu Olympian pyhäkköalueelle.
Erekhtheionin karyatidit
Erekhtheionin karyatidit on kuuden antiikin kreikkalaisen karyatidi-veistoksen ryhmä, joka on peräisin Erekhtheionin temppelistä Ateenan Akropoliilta. Veistoksista viisi on Ateenan Akropolis-museossa ja yksi British Museumissa. Niiden paikalla Erekhtheionissa on nykyisin kopiot.
Veistokset on tehty Pentelikon-vuoren valkoisesta marmorista ja niiden korkeus on noin 2,3 metriä. Neidot on puettu peplokseen. Veistosten käsissä on todennäköisesti ollut juomauhriastiat, mutta kädet sen enempää kuin astiatkaan eivät ole säilyneet. Kullakin neidolla on pitkät hiukset, jotka laskeutuvat taidokkasti palmikoituina pitkin selkää. Veistokset ovat muutoin lähes samanlaisia, mutta jokaisessa hiukset on palmikoitu eri tavalla todennäköisesti aikakauden aitojen hiustyylien mukaisesti. Pylväidensä kapiteelia karyatidit kantavat kuin koria päänsä päällä.
Lordi Elgin irrotutti ja vei Britanniaan yhden karyatideista vuonna 1801 samalla kuin vei itselleen suuren osan säilyneistä Parthenonin marmoriveistoksista. British Museumiin veistos hankittiin vuonna 1816. Sinne hankittu yksilö on säilynyt paremmin kuin Ateenaan jääneet, joita ilmansaasteet ovat myöhemmin vaurioittaneet. Toisaalta se on kärsinyt valkaisuyrityksistä. Ateenaan jääneet karyatidit siirrettiin Akropolis-museoon vuonna 1978 turvaan ilmansaasteiden aiheuttamilta lisävaurioilta. Nykyisin ne ovat uudessa Akropolis-museossa.
Antti Tossavainen
Anders (Antti) Tossavainen (11. kesäkuuta 1886 Nilsiä – 20. helmikuuta 1962 Helsinki) oli suomalainen myymälänhoitaja ja sosialidemokraattien kansanedustaja.
Tossavaisen vanhemmat olivat loinen Johan Tossavainen ja Amanda Serafia Hedman. Hän oli lapsena huutolaisena. Tossavainen oli sittemmin Kajaanin osuuskaupan varastomiehenä 1914–1916 ja Juankosken työväen osuuskaupan myyjänä 1916–1918. Tossavainen toimi myymälänhoitajana Työväen ja pienviljelijäin osuuskaupassa Värtsilässä 1919–1920, Mäntän osuuskaupassa 1920–1922, Osuusliike Onnissa Lappeella 1922–1927 sekä Osuusliike Savonseudussa Kangasniemellä 1927–1947.
Tossavainen oli kansanedustajana 1947–1948 edustaen Mikkelin läänin vaalipiiriä. Hän tuli eduskuntaan 22. elokuuta 1947 sosialidemokraattien Kalle Hakalan tilalle. Tossavainen oli presidentin valitsijamiehenä vuosien 1950 ja 1956 presidentinvaaleissa. Hän oli jäsenenä Kangasniemen kunnanvaltuustossa.
Antti Tossavainen oli naimisissa vuodesta 1908 Anna Johanna Torvisen kanssa.
Bara hon älskar mig
Bara hon älskar mig on Blondin esittämä kappale, jolla se edusti Ruotsia vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa neljänneksitoista 36 pisteellä.
Guillaume Martin
Saavutuksia
Lähteet: Pro Cycling Stats, Cycling Archives
Todiste
Todiste on oikeustieteessä näyte rikossyytteen tai tapahtuman tueksi.
Kuoleva gallialainen
Kuoleva gallialainen (myös Kuoleva galatialainen) oli nimensä mukaisesti kuolevaa gallialaista (galatialaista) sotilasta esittävä antiikin kreikkalainen pronssiveistos. Alkuperäinen veistos on kadonnut. Se tehtiin todennäköisesti hellenistisellä kaudella noin vuonna 230–220 eaa. juhlistamaan Attalos I:n voittoa Anatoliassa asuneista gallialaisperäisistä galatialaisista. Veistos tunnetaan myöhempinä roomalaisaikaisina kopioina.
thumb|left|160px|Kuoleva gallialainen, yksityiskohta Capitolium-museon kopion kasvoista. Veistos esittää gallialaisten armeijan torvensoittajaa, joka on haavoittunut taistelussa kuolettavasti. Aiemmin veistos tulkittiin usein kuolevaksi gladiaattoriksi, ja siksi se tunnetaan joskus myös tällä nimellä. Alkuperäinen veistos oli sijoitettu Pergamoniin. Sen veistäjä oli mahdollisesti Epigonos, joka teki Pergamonin akropoliille muita veistoksia samaan aikaan. Veistoksen tunnetuin kopio on Capitolium-museossa Roomassa. Se on tehty marmorista 100-luvulla jaa.
Samantyyppinen aihe esiintyy myös veistoksessa Haavoittunut gallialainen.
Willy Schäfer (näyttelijä)
Willy Schäfer (6. maaliskuuta 1933 Saarbrücken, Saarland – 6. toukokuuta 2011 München, Saksa) oli saksalainen näyttelijä. Hänen tunnetuin roolinsa lienee poliisisarjassa Derrick rikostarkastaja ja rikospaikkatutkija Willi Berger, jota hän esitti sarjan koko sen historian ajan, vuodesta 1974 vuoteen 1998. Lisäksi Schäfer esiintyi Der Kommissar poliisisarjassa vuosina 1971–1974.
Koulupiiri
Koulupiiri tarkoittaa aluetta, jolta koulu saa oppilaansa. Koulupiirit on määritelty karttaan niin, että kunnan jokainen kouluikäinen kuuluu johonkin koulupiiriin. Suomen peruskoulujen koulupiirejä nimitetään nykyisin oppilasalueiksi tai oppilaaksiottoalueiksi. Monissa kunnissa koulupiirejä on voitu 2000-luvulla yhdistää niin, että yhteen oppilaaksiottoalueeseen kuuluu useita kouluja. Oppilasalueen omaa koulua kutsutaan lähikouluksi.
Suomessa kunnat velvoitettiin 24. toukokuuta 1898 annetulla piirijakoasetuksella jakamaan alueensa kansakoulupiireihin ja perustamaan koulupiiriin kansakoulun, jos alueelta ilmoitetaan kouluun vähintään 30 kouluikäistä lasta. Vuoden 1907 alussa koulupiirejä oli maalaiskunnissa 3 247, ja niistä 939 oli vielä vailla koulua. Piirijakoasetukseen sisältyi määräys, että kuntien oli määriteltävä koulupiirinsä niin, ettei oppilaiden koulumatka olisi yli viiden kilometrin mittainen. Ennen toista maailmansotaa lukuvuonna 1937–1938 Suomen maalaiskunnissa oli 5 340 suomen- ja 562 ruotsinkielistä koulupiiriä.
Koulupiiri on monissa maissa Suomen järjestelmää itsenäisempi hallinnollinen elin ja osa paikallishallintoa. Koulupiiri päättää tällöin suuren osan koulun asioista. Yleensä koulupiirillä ei kuitenkaan ole verotusoikeutta, joten se on taloudellisesti riippuvainen kunnista. Koulupiirien alueet voivat myös poiketa kunnanrajoista.
San Francisco (Tor Endresenin kappale)
San Francisco on Tor Endresenin esittämä kappale, jolla hän edusti Norjaa vuoden 1997 Eurovision laulukilpailussa Irlannin Dublinissa.
Kappale sijoittui Euroviisuissa jaetulle viimeiselle sijalle yhdessä Portugalin kanssa saamatta yhtään pistettä.
Universal Flash Storage
Universal Flash Storage (UFS) on JEDECin standardoima massamuistiliityntä. UFS on suunniteltu käyttöön kiinteissä sulaututeissa ja irrotettavissa tallennusratkaisuissa mobiililaitteissa kuten älypuhelimissa ja taulutietokoneissa. Micronin mukaan UFS soveltuu alhaista virrankäyttöä ja nopeaa käynnistymistä vaativiin tarkoituksiin. UFS tukee yhtäaikaisia luku- ja kirjoituskomentoja komentojonoilla toisin kuin eMMC.
UFS käyttää SCSIn arkkitehtuurimallia (SAM) komentojonoihin ja kerroksiin.
Iso Kalajärvi
Iso Kalajärvi on Pirkanmaalla Ikaalisissa Sisätön Juhtimäellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Iso Kalajärvi on osa Liesijoen aluetta.
Maantietoa
Järven pituus on 1,1 kilometriä, leveys 300 metriä ja sen pinta-ala on 23 hehtaaria. Se sijaitsee Juhtimäen pohjoispuolella Vähä Kalajärven itäpuolella. Järveen laskee seitsemän suo- tai metsäojaa. Idästä tuleva oja on Paattiladonmäen takana sijaitsevan Kaakkolammen ja sitä ympäröivien ojitettujen soiden laskuoja. Eteläpäässä laskee kolmen pikkulammen yhteinen laskuoja. Yksi lammista on nimeltään Haukilampi. Järven pohjoispuolella sijaitsevat kaksi laskuojatonta pikkulampea, joista toinen jää Ylöjärven puolelle. Ylöjärven raja ohittaa Iso Kalajärven pohjoispään 50 metrin etäisyydeltä. Rajan ylittävä suo-oja tuo myös nimettömän lammen vesiä Ylöjärven puolelta. Iso Kalajärven oma laskuoja lähtee länsirannan puolivälistä ja se juoksee kaivettuna ojana kaksi kilometriä ennen yhtymistään Vähä Kalajärven laskuojaan. Rantaviivan pituus on 2,8 kilometriä. Länsirannoille on rakennettu yksitoista vapaa-ajan asuntoa. Niille kulkee tiet Juhtimäeltä. Järven kaakkoispuolella sijaitsee kivilouhos.
Shule
Shule on piirikunta Kašgarin prefektuurissa Sinkiangin uiguurien autonomisella alueella Kiinassa. Sen asukasluku vuonna 2010 oli yhteensä 312 455 ja pinta-ala 2 262 km².
Shule on kiinalaisissa lähteissä mainittu Kašgarin historiallinen nimi. Sama nimi toistuu tiibetiläisissä lähteissä muodossa Śu-lig. Kiinalaisen historiankirja Hanshun mukaan se oli yksi 48:ta ruhtinaskunnasta niin sanotuilla läntisillä alueilla. Nykyinen kiinalainen Shule tai "Uusi Kašgar" sijaitsee kuitenkin noin 8 kilometriä etelään alkuperäisestä Kašgarista. Se on muodostunut Kašgarin vanhasta kiinalaisesta kaupunginosasta, jonka alkuperäinen nimi oli Hancheng. Erillinen kaupunkinsa siitä kehittyi varsinaisesti vasta 1930-luvun kapinoiden ja epävakauden aikana. Uiguurit valtasivat Kašgarin vanhankaupungin ja puolustivat sitä Ma Zhongyingin johtamia hui-kiinalaisia ja Kiinan keskushallinnon joukkoja vastaan. Nykyisin se eroaa vanhasta Kašgarista myös nykyaikaisemman rakennuskantansa kautta.
Emeís foráme to cheimóna anoixiátika
Emeís foráme to cheimóna anoixiátika on Mariánna Efstratíoun esittämä kappale, jolla hän edusti Kreikkaa vuoden 1996 Eurovision laulukilpailussa Norjan Oslossa.
Kappale sijoittui Euroviisuissa neljänneksitoista 36 pisteellä.
Fernand Vandérem
Fernand Vandérem, oik. Fernand-Henri Vanderheym (24. kesäkuuta 1864 Pariisi, Ranska – maaliskuu 1939 Pariisi, Ranska) oli ranskalainen kirjailija ja toimittaja. Hän kirjoitti näytelmiä ja romaaneja ja toimittajana kirjallisuuskritiikkiä muun muassa L’Écho de Paris’hin.
You Will Meet a Tall Dark Stranger
You Will Meet a Tall Dark Stranger on vuonna 2010 ensi-iltansa saanut Woody Allenin ohjaama ja käsikirjoittama elokuva. Elokuva sai ensi-iltansa Cannesin elokuvajuhlilla vuonna 2010.
thumb|Lucy Punch, Josh Brolin, Woody Allen, Naomi Watts ja Gemma Jones Cannesin elokuvajuhlilla 2010.
Sisoi Veliki
Sisoi Veliki oli syyskuussa 1896 valmistunut ja 18. lokakuuta palvelukseen otettu Venäjän keisarikunnan laivaston pre-dreadnought-taistelulaiva. Alus upposi Tsushiman meritaistelussa 28. toukokuuta 1905.
Palvelus
Välittömästi palvelukseenoton jälkeen alus määrättiin Välimeren laivueeseen, joka osallistui vuoden 1896 Kreetan piiritykseen. Yksintehty neitsytmatka ilmitoi useita vikoja aluksella. Puutteellinen peräsinhuoneen ilmastointi oli niin vaikea, että aluksen päällikkö osti omilla varoillaan ensimmäisestä satamasta tuulettimia.
Gadsdenin lippu
pienoiskuva|Gadsdenin lippu. Gadsdenin lippu (engl. Gadsden flag) on historiallinen yhdysvaltalainen lippu, jossa on keltaisella taustalla kalkkarokäärme sekä teksti Dont [sic] Tread on Me (suom. Älä astu päälleni). Lippu on nimetty siirtokuntien armeijassa palvelleen yhdysvaltalaisen kenraalin Christopher Gadsdenin mukaan. Patriootit käyttivät lippua Yhdysvaltain vapaussodassa.
Louis Rwagasore
Prinssi Louis Rwagasore (10. tammikuuta 1932 – 13. lokakuuta 1961) oli burundilainen nationalisti ja poliitikko ja maansa kansallissankari. Hän oli toimi Burundin pääministerinä tehtävänään valmistella maan itsenäistyminen.
Harvahammaspoimulehti
Harvahammaspoimulehti (Alchemilla borealis) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen sekä yleisesti ottaen keskikokoinen ruohovartinen kasvi, jolla on vankka juurakko. Harvahammaspoimulehti eroaa muista poimulehtilajeista varsiensa ja lehtiensä karvoitusten sekä kukintonsa ulkonäön perusteella. Harvahammaspoimulehti muistuttaa eniten keräpääpoimulehteä (Alchemilla glomerulans), mutta eroaa siitä kukinnon ulkonäön ja lehtien alapintojen karvoitusten perusteella. Harvahammaspoimulehti kuuluu kynsipoimulehtiryhmään (Alchemilla acutidens -ryhmä) yhdessä tummasuonipoimulehden (Alchemilla baltica), munuaispoimulehden (Alchemilla murbeckiana) ja terävälovipoimulehden (Alchemilla wichurae) kanssa.
Louis Rwagasore
Elämäkerta
Louis Rwasogren isä oli kuningas Mwambutsa IV ja äiti kuninkaan ensimmäinen vaimo Thérèse Kayonga. Prinssi sai peruskoulutuksensa Ruandassa, Groupe Scolaire d`Astridassa. Hän jatkoi opintojaan jonkin aikaa yliopistossa Belgiassa. Hän lopetti opintonsa ryhtyäkseen johtamaan kotimaansa itsenäisyysliikettä. Hän halusi burundilaisten olevan myös taloudellisesti omavaraisia ja perusti maahan osuustoimintaliikkeen, jonka Belgian siirtomaaviranomaiset lakkauttivat vuonna 1958.
Gadsdenin lippu
Nykyisin lippua on käytetty muun muassa teekutsuliikkeen mielenosoituksissa, jossa vastustetaan liian korkeaa verotusta ja valtion menoja.
Harvahammaspoimulehti
Harvahammaspoimulehti voi kasvaa noin 30 cm korkeaksi ja sen varret ovat lähes ylös asti karvapeitteiset. Lehtiruodit ovat varsien tapaan karvaiset. Lehdet ovat muodoltaan pyöreitä sekä vaaleanvihreitä, ja niissä on karvoitusta alapinnalla vain kulmissa ja poimuissa. Lehdissä on seitsemästä yhdeksään matalaa, pyöreäkärkistä sekä hammaslaitaista liuskaa, ja jokaisen liuskan laidoissa on 13–17 hammasta. Lehtiruotia lähinnä olevien liuskojen välissä on suurempi rako kuin muiden liuskojen väleissä. Harvahammaspoimulehden kukat ovat harvoissa, mutta tuuheissa kukkarykelmissä, joissa yksittäiset kukat ovat pieniä sekä kellertäviä. Kukkapohjukset ja kukkaperät ovat kaljuja. Harvahammaspoimulehti kukkii kesä–heinäkuussa.
Louis Rwagasore
Elämäkerta
Vuonna 1961 perustettiin Union pour le progrès national -puolue (UPRONA) ja Rwasogre valittiin sen puheenjohtajaksi. Isä ei pitänyt poikansa politikoinnista, sillä oli sitä mieltä, että kuninkaalliset ovat politiikan yläpuolella. Hän nimitti Rwasogren Butanyeran päälliköksi, mutta tämä kieltäytyi, sillä halusi omistautua täydellisesti Burundin kansallisuusliikkeelle.
Gadsdenin lippu
Lähteet
pienoiskuva|Gadsdenin lippu teekutsuliikkeen mielenosoituksessa [[Washington (DC)|Washingtonissa 12.9.2009.]]
Harvahammaspoimulehti
Harvahammaspoimulehti kasvaa niityillä, rannoilla ja koivikoissa. Harvahammaspoimulehteä kasvaa Suomessa lähinnä käsivarren Lapissa, Enontekiöllä, minkä lisäksi sitä on tavattu myös Utsjoelta ja Sodankylästä. Ruotsissa harvahammaspoimulehteä tavataan harvinaisena pohjoisimmissa osissa.
Louis Rwagasore
Elämäkerta
Vaimonsa Marie-Rose Ntamikevyon kanssa Rwasogre sai kaksi lasta. Hänellä oli myös muita suhteita, joista syntyi lapsia.
UPRONA-puolueen ensimmäinen puoluekokous pidettiin maaliskuussa 1960. Rwagasore vaati Burundille täyttä itsenäisyyttä Belgian vallasta. Lisäksi julistettiin kampanja, jossa burundilaisia kehotettiin boikotoimaan belgialaisia kauppoja ja lopettamaan verojen maksaminen. Kehotus kansalaistottelemattomuuteen oli belgialaisille viranomaisille liikaa. Rwagasore asetettiin kotiarestiin.
Rosa ’Maxima’
Alkuperä
Rosa ’Alba Maxima’ on todennäköisesti syntynyt Rosa ’Alba Semi-Plenan’ mutaationa. Se muistuttaa Alba ’Semi-Plenaa’, mutta kukat ovat kerratummat. Lisäksi se joskus taantuu ’Semi-Plenaksi’.
Louis Rwagasore
Elämäkerta
Tilapäisistä takaiskuista huolimatta UPRONA voitti Burundin lakiasäätävän kokouksen vaalit 8. syyskuuta 1961. Rwagasore nimitettiin pääministeriksi tehtävänään johtaa maata kohti itsenäisyyttä. Belgialaismielinen PDC (Parti Démocratique Chretien) kärsi murskatappion, millä oli vakavat seuraukset.
Rosa ’Maxima’
Alkuperä
Rosa ’Alba Semi-Plena’ on yksi länsimaiden vanhimmista ruusuista, ja se voidaan jäljittää vanhojen maalausten kuvista 1400-luvulle. Sen alkuperää ei tunneta, kuten ei myöskään neidonruusujen ryhmän kantalajina pidetyn neidonruusun (Rosa alba) alkuperää. Rosa alban on arveltu olevan vainioruusun (Rosa arvensis) ja gallianruusun (Rosa gallica) risteymä ja joskus koiranruusun (Rosa canina) ja gallianruusun (Rosa gallica) risteymä. Englannissa vuonna 2005 tehty Rosa alban alkuperää koskeva geneettinen ja vertaileva tutkimus (R. Maskew, A. L. Primavesi) osoitti, ettei lajin vanhempia voida selkeästi osoittaa vaan, että kyseessä olisi muinainen (ancient) useista eri lajien risteymistä kehittynyt ruusu.
Louis Rwagasore
Elämäkerta
Ollessaan ruokailemassa 13. lokakuuta 1961 Hotel club du Lac Tanganyikassa Louis Rwagasore murhattiin. Murhaaja oli kreikkalaistaustainen Ioannis Kageorgis.
Rosa ’Maxima’
Alkuperä
Rosa ’Alba Maximalla’ on useita englanninkielisiä nimiä, kuten White Rose of York, Jacobite rose ja Great Double White. Sekä Rosa ’Alba Maximan’ että ’Alba Semi-Plenan’ on arveltu olleen Yorkin valkoinen ruusu, jonka yorkilaiset valitsivat tunnuksekseen ruusujen sodissa (1455–1485). Todennäköisempänä Yorkin ruusuna voidaan pitää Rosa ’Alba Semi-Plenaa’ sillä perusteella, että se avoimena muistuttaa Yorkin ruusun historiallista kuvaa.
Louis Rwagasore
Henkirikoksen taustaa ja tutkimuksia
Kolme päivää Rwagasoren murhan jälkeen selvisi, että sen taustalla olivat belgialaismielisen PDC-puolueen johtohenkilöt Jean-Baptiste Ntizendereza ja Joseph Biroli. Lisäksi kävi ilmi, että Kageorgista ravintolassa avustaneet kolme miestä olivat PDC:n jäseniä. Rohkaisijoina ja tukijoina toimivat belgialaiset siirtomaaviranomaiset. Motiivina oli järjestää Burundiin sekasorto, jonka lopettamisesta hyötyisi PDC.
Rosa ’Maxima’
Kuvaus
pienoiskuva|Rosa 'Maxima' Rosa ’Alba Maxima’ kasvaa Suomessa 1,5–2 metriä korkeaksi ja noin 1,5 metriä leveäksi pensaaksi. Tuettuna se voi kasvaa jopa kolmimetriseksi ja sitä voidaan käyttää köynnösruusun tapaan. Ruusulla on vahvat oksat, jotka tosin taipuvat lukuisten kukkien painosta. Versoissa ja oksissa on vain vähän piikkejä. Ne ovat kuitenkin suurikokoisia. Lehdet ovat harmaanvihreät, sahalaitaiset ja suippokärkiset. Ruusu kukkii keskikesällä valkoisilla, keskeltä kermanvalkoisilla kukilla, toisen vuoden versoilla. Kukat ovat kerratut, halkaisijaltaan noin 5 cm ja sijaitsevat yksittäin. Heteet ovat kellanruskeat ja emi vihertävä. Nuput ovat punertavia. Vasta-auenneen kukan tuoksu on miellyttävä, pohjatuoksuna ruusun tuoksu ja vivahteena pihka. Ruusu ei tee kiulukoita. Viihtyy aurinkoisella tai kevyesti varjoisalla kasvupaikalla. Lajike sietää myös köyhää maaperää. Menestyy Suomessa kasvuvyöhykkeillä I – III.
Louis Rwagasore
Henkirikoksen taustaa ja tutkimuksia
Belgialainen journalisti Guy Poppe julkaisi vuonna 2011 teoksen Rwagasoren, Burundin Lumumban, kuolema (De moord op Rwagasore de Burundese Lumumba) jossa hän esittää että murha tutkittiin huolimattomasti. Poliisi ei kuulustellut todistajia. Lisäksi tutkimuksia koskevat dokumentit ovat kadonneet Belgian ulkoministeriöstä ja kahta upseeria, jotka olivat matkustamassa todistamaan Burundiin uhkailtiin erottamisella.
Kunnianosoituksia
Bujumbaran stadion on nimetty Prinssi Louis Rwagasoren stadioniksi ( Stade du Prince Louis Rwagasore) ja sitä pitää kotikenttänään niin ikään Rwagasoren mukaan nimetty jalkapallojoukkue Prince Louis FC. Hänen monumentaalinen hautamuistomerkkinsä on Bujumbaran yläpuolisella kukkulalla. 13. lokakuuta, Rwagasoren kuolinpäivä, on Burundissa kansallinen muistopäivä. Hänen kasvonsa ovat Burundin 100 frangin setelissä.
Prinssin hyvä jälimaine johtuneen paljolti myös siitä, että hän ei koskaan joutunut kohtaamaan itsenäistyneen kotimaansa vaikeita ongelmia. Ratkaistavina olisivat olleet köyhyys, maanomistusolot ja koulutuskysymykset.
Haukimadot
Haukimadot (Triaenophorus) on heisimatoihin kuuluva laakamatojen suku. Siihen kuuluu kaksi lajia, Triaenophorus nodulosus ja Triaenophorus crassus. T. nodulosus esiintyy muun muassa lohikalojen, mateiden ja ahventen maksassa ja T. crassus siian, muikun ja muidenkin lohikalojen selkäevän tyvessä olevassa lihaksessa. Haukimadot eivät tartu ihmiseen, mutta ne aiheuttavat kalassa esteettistä haittaa, eikä sellaisia kaloja mielellään käytetä ihmisravinnoksi.
Rhizenia
Rhizenia (myös Rhitten, tai Rhizen, ) oli antiikin aikainen kaupunki ja kaupunkivaltio (polis) Kreetan saarella Kreikassa. Sen sijaintipaikkaa ei tunneta varmuudella, mutta se sijoitetaan usein lähelle nykyistä Górtynan kunnan Priniásta.
Maantiede
Rhizenian polis sijaitsi Kreetan eteläosissa lähellä Gortynia. Sen sijaintipaikkaa ei kuitenkaan tunneta varmuudella. Vanhastaan poliksen kaupunkikeskus on sijoitettu Patéla (Patélla) Priniákseen lähellä nykyistä Priniáksen kylää, noin 11 kilometriä Gortynista pohjoiseen (35.16972°N, 25.00556°W). Patéla on jyrkkärinteinen mutta tasalakinen akropolis-kukkula, jonka korkeus on 686 metriä merenpinnasta laskettuna, pituus itä-länsisuunnassa noin 560 metriä, leveys pohjois-eteläsuunnassa noin 230 metriä ja pinta-ala yli kuusi hehtaaria. Se on hallinnut Idavuoren itäpuolisia pohjois-eteläsuuntaisia, Gortynin Knossokseen yhdistäneitä kulkureittejä. Paikkaa on ehdotettu kuitenkin myös Apollonian kaupungiksi.
pienoiskuva|vasen|Patéla Priniáksen arkeologista aluetta. pienoiskuva|vasen|Temppeli A:n rauniot Patéla Priniáksessa. Rhizenian sijaintipaikaksi on ehdotetty myös paikkaa Gortynin ja Messarán tasangon eteläpuolella Asteroúsia-vuorilla lähellä nykyistä Apesokárin kylää (35.00639°N, 24.95056°W). Kummastakin paikasta on tehty löytöjä antiikin ajalta.
Rhizenian kaupunkivaltion hallussa olleen alueen arvellaan olleen suhteellisen pienen, ja sen kooksi on arvioitu alle 25 neliökilometriä.
Historia
Antiikin lähteistä Rhizenian vaiheista ei tiedetä käytännössä mitään. Kaupunki vaikuttaa olleen puoli-itsenäisenä poliksena Gortynin alaisuudessa. Piirtokirjoituslähteiden perusteella Rhizenialla tiedetään olleen omat lait, kansankokous (koinon) ja neuvosto (preigistoi) sekä Kreetan poliksille tyypillisiä kosmos-virkamiehiä (mon. kosmoi). Jotkut lait alistivat sen kuitenkin joissakin tapauksissa Gortynin vallan alle, ja Gortyn hallitsi ainakin osaa Rhizenian alueista.
Varhaisimmat Patéla Priniáksesta tehdyt löydöt ovat peräisin myöhäiseltä neoliittiselta kaudelta. Läheltä Siderospiliásta on löydetty myös merkkejä minolaisesta asutuksesta esipalatsikaudella, sekä hautausmaasta myöhäisellä pronssikaudella ja varhaisella rautakaudella. Laajempi asutus Patélaan muodostui pronssikauden lopulla myöhäisminolaisella kaudella IIIC. Se toimi tuolloin mahdollisesti viimeisten minolaisten turvapaikkana.
Patélan asutus sai ruutuasemakaavan 700-luvulla eaa. Kaupungissa oli asuinkortteleita, suorat kadut, aukioita ja kulttipaikoiksi oletettuja rakennuksia. Suurin osa arkeologisista löydöistä ajoittuu geometrisen kauden lopulle ja arkaaiselle kaudelle 700–500-luvuille eaa. Asutus Patélassa tuhoutui tai hylättiin muusta syystä 500-luvun eaa. puolessa välissä. Paikalla säilyi kuitenkin pienimuotoisempaa asutusta klassisella ja hellenistisellä kaudella.
Mikäli Patélassa sijaitsi Rhizenian sijasta Apollonian kaupunki, se mahdollisesti siirtyi hellenistisen ja roomalaisen kauden taitteessa saaren pohjoisrannikolle samannimisen (tai saman nimeen saaneen) satamansa Apollonian paikalle.
Patélan arkeologiset kaivaukset alkoivat vuosina 1906–1908 Luigi Pernierin johdolla, ja niitä jatkettiin vuosina 1969–2000 Giovanni Rizzan johdolla. Apesokárissa ei ole tehty varsinaisia kaivauksia. Arkeologiset tutkimukset eivät ole onnistuneet vahvistamaan kumpaakaan paikkaa Rhizenian sijaintipaikaksi.
Patéla Priniáksessa
Patélan akropoliin tasangon keskeltä on löydetty kahden temppeliksi oletetun rakennuksen jäänteet. Niistä käytetään nimityksiä Temppeli A ja Temppeli B. Rakennukset on ajoitettu arkaaiselle kaudelle 600-luvulle eaa., ja ne ovat jääneet käytöstä viimeistään arkaaisen kauden lopulla. Näin ne ovat suhteellisen varhaista kreikkalaista monumentaaliarkkitehtuuria. Temppelit muistuttavat Dreroksen temppeliä, ja ovat varhaisia esimerkkejä siitä, kuinka temppelit kehittyivät mykeneläisistä megaroneista hyödyntämällä myös joitakin minolaisia piirteitä. Niiden arkkitehtuuri ja tyylisuunta eivät vielä olleet vakiintuneet.
Temppeli A pienoiskuva|Patéla Priniáksen Temppelin A [[daidaloksen kuvanveisto|daidalinen kamana, n. 650–600 eaa. Iraklionin arkeologinen museo.]] pienoiskuva|Patéla Priniáksen Temppelin A daidalista friisiä, n. 650–600 eaa. Iraklionin arkeologinen museo.
Temppeli A on rakennuksista pohjoisempi. Sen koko on noin 9,7 × 6 metriä, ja se on koostunut pronaoksesta ja naoksesta eli cellasta. Temppelin keskellä on tulisija-uhrikuoppa, jonka ympärillä on oletettavasti ollut neljä puista pylvästä. Temppelistä on säilynyt veistoskoristeluja, jotka ovat poikkeuksellisen varhaisia. Niihin lukeutuvat kalkkikivinen friisi, joka on koristeltu ratsastajia esittävillä reliefeillä; sekä oletettavasti naoksen oven yläpuolinen arkkitraavi tai kamana, jonka kummassakin päässä on istuva naishahmo. Veistokset edustavat niin kutsuttua Daidaloksen kuvanveistoa. Ne ovat nykyisin esillä Iraklionin arkeologisessa museossa.
Temppeli B
Temppeli B on rakennuksista eteläisempi. Sen koko on noin 18 × 5,5 metriä, ja se on koostunut pronaoksesta, naoksesta ja opisthodomoksesta. Naoksen sisällä oli tulisija, uhripöytä ja juomauhriallas. Opisthodomoksesta on löydetty lukuisia säilytysastioita.
Muut löydökset